b'\n_START_ARTICLE_\nMaso\n_START_PARAGRAPH_\nMaso on kyl\xc3\xa4 K\xc3\xa4rpp\xc3\xa4l\xc3\xa4n kyl\xc3\xa4alueella it\xc3\xa4isess\xc3\xa4 Sastamalassa, Pirkanmaalla. Maso sijaitsee aivan kunnanrajan tuntumassa Masontien varrella._NEWLINE_Mason alueelta on l\xc3\xb6ydetty esihistoriallisia esineit\xc3\xa4, jotka ajoituksen perusteella ovat ajalta 4000\xe2\x80\x937000 eaa. Alun perin asutusta on ollut alueella Rautaveden ja Kuloveden rannoilla, mist\xc3\xa4 se levisi laajemmalle alueelle 1700-luvun lopulta alkaen. Maso onkin ollut muiden kylien takamaita pitk\xc3\xa4lle 1800-luvulle, eik\xc3\xa4 siksi ole kunnan maarekisterikyl\xc3\xa4._NEWLINE_Mason etel\xc3\xa4puolella virtaa K\xc3\xa4rpp\xc3\xa4l\xc3\xa4njoen latvahaara Masojoki. Kuivattu Masoj\xc3\xa4rvi sijaitsee Nokian kunnan puolella.'